# 5a etapa del Tour de França de 2012

La 5a etapa del Tour de França de 2012 es disputà el dijous 5 de juliol de 2012 sobre un recorregut de 196,5 km entre les viles de Rouen i Saint-Quentin.
La victòria, per segon dia consecutiu, fou per a André Greipel (Lotto-Belisol), que s'imposà a l'esprint a Matthew Goss (Orica-GreenEDGE) i Juan José Haedo (Team Saxo-Tinkoff). No es produí cap canvi en les classificacions, però Peter Sagan veié com se li reduïa considerablement la diferència en el lideratge del mallot verd en veure's implicat en una caiguda a manca de poc menys de 3 km.

## Perfil de l'etapa

Etapa totalment plana, sense cap dificultat muntanyosa puntuable, amb sortida a Rouen, vila d'arribada de l'etapa anterior, i arribada a Saint-Quentin. L'esprint intermedi es troba a Breteuil (km 109).

## Desenvolupament de l'etapa

Només sortir de Rouen, Mathieu Ladagnous (FDJ-BigMat) s'escapà del gran grup. En els següents quilòmetres tres ciclistes més s'afegiren a l'escapada: Pablo Urtasun (Euskaltel–Euskadi), Julien Simon (Saur-Sojasun) i Jan Ghyselinck (Cofidis). Ben aviat, al km 40, el quartet tenia 5' 30" sobre el gran grup.
En apropar-se a l'esprint de Breteuil la diferència s'havia reduït a tres minuts. Ladagnous fou el primer a passar-hi, mentre que en el gran grup fou Mark Cavendish (Team Sky) el primer, seguit de Matthew Goss (Orica-GreenEDGE) i Mark Renshaw (Rabobank ProTeam). Les diferències van situar-se al voltant dels tres minuts fins a manca de 40 km, quan a poc a poc van començar a disminuir, rere l'empenta dels equips dels esprintadors. A manca de 3 km els escapats encara mantenien 20 segons, mentre al gran grup es produïa una caiguda que afectava, entre d'altres, a Peter Sagan (Liquigas-Cannondale) i Tyler Farrar (Garmin-Sharp).
Ghyselinck atacà a manca de 1.100 metres, obrint un petit forat amb els seus companys, però en els darrers metres, lleugerament ascendents, Urtasun i Ladagnous el superaren. Urtasun fou el darrer a ser capturat, quan sols quedaven 200 metres per l'arribada i els esprintadors ja havien llançat l'esprint. André Greipel (Lotto-Belisol) fou el més ràpid, per segon dia consecutiu, per davant de Matthew Goss (Orica-GreenEDGE) i Juan José Haedo (Team Saxo-Tinkoff). Fabian Cancellara (RadioShack-Nissan) conservà el mallot groc, el 27è de la seva carrera, establint un nou rècord per a un ciclista que no ha guanyat cap edició del Tour, superant el francès René Vietto.

## Esprints

| Esprint intermedi de Breteuil (km 109) Primer Matthieu Ladagnous (FRA)20 pts Segon Pablo Urtasun (ESP)17 pts Tercer Julien Simon (FRA)15 pts Quart Jan Ghyselinck (BEL)13 pts Cinquè Mark Cavendish (GBR)11 pts Sisè Matthew Goss (AUS)10 pts Setè Mark Renshaw (AUS)9 pts Vuitè Peter Sagan (SVK)8 pts Novè Edvald Boasson Hagen (NOR)7 pts Desè Kenny van Hummel (NED)6 pts Onzè Iauhèn Hutaròvitx (BLR)5 pts Dotzè Alessandro Petacchi (ITA)4 pts Tretzè Patrick Gretsch (GER)3 pts Catorzè Daryl Impey (RSA)2 pts Quinzè Yuriy Krivtsov (FRA)1 pt | Esprint final de Saint-Quentin (km 196,5) Primer André Greipel (GER)45 pts Segon Matthew Goss (AUS)35 pts Tercer Juan José Haedo (ARG)30 pts Quart Samuel Dumoulin (FRA)26 pts Cinquè Mark Cavendish (GBR)22 pts Sisè Tom Veelers (NED)20 pts Setè Óscar Freire (ESP)18 pts Vuitè Alessandro Petacchi (ITA)16 pts Novè Sébastien Hinault (FRA)14 pts Desè Yohann Gène (FRA)12 pts Onzè Bauke Mollema (NED)10 pts Dotzè Matthieu Ladagnous (FRA)8 pts Tretzè Borut Božič (SVK)6 pts Catorzè Kenny van Hummel (NED)4 pts Quinzè Egoi Martínez (ESP)2 pts |

## Classificació de l'etapa

| | Rider | Team | Time |
| 1 | André Greipel (GER) | Lotto-Belisol | 4h 41' 30" |
| 2 | Matthew Goss (AUS) | Orica-GreenEDGE | m. t. |
| 3 | Juan José Haedo (ARG) | Team Saxo-Tinkoff | m. t. |
| 4 | Samuel Dumoulin (FRA) | Cofidis | m. t. |
| 5 | Mark Cavendish (GBR) | Team Sky | m. t. |
| 6 | Tom Veelers (NED) | Argos-Shimano | m. t. |
| 7 | Óscar Freire (ESP) | Team Katusha | m. t. |
| 8 | Alessandro Petacchi (ITA) | Lampre-ISD | m. t. |
| 9 | Sébastien Hinault (FRA) | AG2R La Mondiale | m. t. |
| 10 | Yohann Gène (FRA) | Team Europcar | m. t. |

## Classificació general

| | Ciclista | Equip | Temps |
| 1 | Fabian Cancellara (SUI) | RadioShack-Nissan | 24h 45' 32" |
| 2 | Bradley Wiggins (GBR) | Team Sky | + 7" |
| 3 | Sylvain Chavanel (FRA) | Omega Pharma-Quick Step | + 7" |
| 4 | Tejay van Garderen (USA) | BMC Racing Team | + 10" |
| 5 | Edvald Boasson Hagen (NOR) | Team Sky | + 11" |
| 6 | Denís Ménxov (RUS) | Team Katusha | + 13" |
| 7 | Cadel Evans (AUS) | BMC Racing Team | + 17" |
| 8 | Vincenzo Nibali (ITA) | Liquigas-Cannondale | + 18" |
| 9 | Ryder Hesjedal (CAN) | Garmin-Sharp | + 18" |
| 10 | Andreas Klöden (GER) | RadioShack-Nissan | + 19" |

## Classificacions annexes

| Classificació per punts Ciclista Equip Punts 1r  Peter Sagan (SVK) Liquigas-Cannondale 155 pts 2n  Matthew Harley Goss (AUS) Orica-GreenEDGE 137 pts 3r  André Greipel (GER) Lotto-Belisol 132 pts | Classificació de la muntanya Ciclista Equip Punts 1r  Michael Mørkøv (DEN) Team Saxo-Tinkoff 9 pts 2n  Ivan Basso (ITA) Liquigas-Cannondale 2 pts 3r  Peter Sagan (SVK) Liquigas-Cannondale 2 pts |
| Classificació del millor jove Ciclista Equip Temps 1r  Tejay van Garderen (USA) BMC Racing Team 24h 45' 42" 2n  Edvald Boasson Hagen (NOR) Team Sky + 1" 3r  Rein Taaramae (EST) Cofidis + 12" | Classificació per equips Equip Temps 1r Team Sky 74h 14' 10" 2n RadioShack-Nissan + 04 3r BMC Racing Team + 06 |

## Abandonaments

* Marcel Kittel (GER) (Argos-Shimano): abandona per una gastroenteritis

## Notes i referències

* 1 2 «ÉTAPE 5 - Rouen Saint-Quentin 196.5 km» (en francès). letour.fr. [Consulta: 4 juliol juny 2012].
* ↑ Moore, Kyle «Greipel goes two out of two in false flat drag race». VeloNation. VeloNation LLC, 05-07-2012 [Consulta: 6 juliol 2012].
* 1 2 3 «Greipel doubles up on Tour de France stage 5». Cycling News. Future Publishing Limited, 05-07-2012 [Consulta: 6 juliol 2012].
* ↑ Ryan, Barry «Crash ruins Sagan's chance at Saint-Quentin». Cycling News. Future Publishing Limited, 05-07-2012 [Consulta: 6 juliol 2012].
* ↑ Cossins, Peter «Cancellara: winning the Tour is a dream not a goal». Cycling News. Future Publishing Limited, 05-07-2012 [Consulta: 6 juliol 2012].
* ↑ «Greipel ja té el que volia». El Punt-Avui, 06-07-2012. [Consulta: 6 juliol 2012].
* ↑ «Pablo Urtasun es queda a les portes de la victòria al Tour». El Periódico de Catalunya, 05-07-2012. [Consulta: 6 juliol 2012].
* ↑ «Segunda victoria consecutiva de Greipel» (en castellà). letour.fr, 06-07-2012. [Consulta: 6 juliol 2012].